Tímamót urðu í undirbúningi byggingar Tónlistar - og ráðstefnuhússins við Austurhöfn í Reykjavík þann 12. janúar 2007 , þegar fyrstu steypunni var rennt í mót í grunni hússins við hátíðlega athöfn að viðstöddu fjölmenni . Ísleifur Sveinsson byggingastjóri ÍAV stýrði verkinu og fékk sér til halds og trausts Björgólf Guðmundsson , stjórnarformaður Eignarhaldsfélagsins Portus , Stefán Þórarinsson , formaður verkefnastjórnar , borgarstjóra Vilhjálmur Þ. Vilhjálmsson , Þorgerði Katrínu Gunnarsdóttur menntamálaráðherra og Sturlu Böðvarsson , samgönguráðherra . Tónlistar - og ráðstefnuhúsið er fyrsta sérhannaða húsið af þessari stærð hérlendis fyrir tónleika - og ráðstefnuhald . Með athöfninni hófst nýr kafli í langri sögu þessa stóra og mikla mannvirkis , sem á eftir að setja mikinn svip á miðborg Reykjavíkur . Á byggingareitnum sem tengist Tónlistar - og ráðstefnuhúsinu rís 400 herbergja hótel , verslunar - og skrifstofuhúsnæði svo og nýjar höfuðstöðvar Landsbankans . Tónlistar - og ráðstefnuhúsið verður heimili Sinfóníuhljómsveitar Íslands . Bylting verður í aðstöðu til tónleikahalds á Íslandi með byggingu hússins . Ráðstefnuhaldi skapast einstök aðstaða með húsinu sem mun styrkja verulega ráðstefnu - og ferðaþjónustu í landinu og opna ný og spennandi tækifæri .